Forsknings- og videnscentret er på 2700 kvadratmeter og har kostet 85 millioner kroner. Pengene kommer blandt andet fra Den Obelske Familiefond, der har lagt 20 millioner kroner i projektet. Også EU har bidraget økonomisk til opførelsen af centret. Centret skal danne ramme om skiftende udstillinger og bliver fast udstillingssted for en af de spidsgat-både, som Utzons far tegnede, da han var direktør på Aalborg Værft. Centret indeholder et stort auditorium til forelæsninger, ligesom Aalborg Universitet bruger en del af centret til aktiviteter for studerende på Arkitektur- og designuddannelsen. Centret er tegnet af tre gange Utzon, da de to sønner Jan og Kim har ført pennen sammen med faren. /ritzau/

Referat:
Aalborgs berømte søn, stjernearkitekten Jørn Utzon, blev onsdag hædret med åbningen af det nye Utzon Center på havnefronten i Aalborg.